એક આનંદ પૂર્ણત: સાત્ત્વિક છે, જેમાં તપ અને ત્યાગને પૂજવાની સભ્યતા છે. બીજો તામસી છે, જેમાં પરપીડન અને ભોગવૃત્તિ છે. પરિણામ આંખ સામે છે. રાવણની લંકા તત્કાળ ભડકે બળી અને યુદ્ધમાં લાખો યોદ્ધાઓનો ભોગ લેવાયો, તે નફામાં. બીજી બાજુ, રાષ્ટ્રનિર્માણનું યશસ્વી યુગકાર્ય કરી પરત આવેલા શ્રી રામચંદ્રના માનમાં પ્રગટેલા દિવડા હજુયે ટમટમે છે! કેવું રાષ્ટ્ર નિર્માણ કરવું છે, તે આપણા જ હાથમાં છે!